KAUNO RAJONO SAVIVALDYBĖS

ADMINISTRAcijos direktorius

ĮSAKYMAS

DĖL 2022–2023 M. ŠILDYMO SEZONO PRADŽIOS

2022 m. spalio 17 d. Nr. ĮS-3698

Kaunas

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos šilumos ūkio įstatymo 13 straipsniu ir Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu
Nr. 1-297 „Dėl šilumos tiekimo ir vartojimo taisyklių patvirtinimo“, 61, 64, 65 punktais,

n u r o d a u:

1. 2022–2023 m. šildymo sezoną Kauno rajone daugiabučių namų gyventojams ir kitiems vartotojams pradėti 2022 m. spalio 18 d.

2. Šilumos energijos vartotojai, nurodyti 1 punkte, gali priimti sprendimą pastato šildymą, nepažeidžiant nustatytų higienos normų, pradėti vėliau, nei nustatyta šildymo sezono pradžia. Apie tokį sprendimą būtina raštu informuoti šilumos tiekėją.

Šis įsakymas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius	Šarūnas Šukevičius